Kuukausitiedote Huhtikuu  

Maaliskuu päättyi mukavasti pääsiäisteemaiseen suunnistukseen.  

Toiminnot ovat olleet lapsille mieluisia, erityisesti just dance tanssipeli oli todella monen mielestä uutta ja kivaa tekemistä. Lapset saivat myös askarrella Puuhalan ikkunaan kevät teemaisia kuvia ja ne koristaa nyt meidän toimistoa. Musiikki- ja liikuntaleikkeinä olemme ulkona tehneet erilaisia toimintoja. Luontobingo, keväinen retki Arabianrantaan, sekä katuliiduilla värittämistä. Jokainen ryhmä toteuttaa pienryhmä toimintaa päivittäin.  

Kaverikerhosta lapsilta on tullut palautetta, että voisiko sitä olla useammin ja että siellä on kivaa, kun saa olla pienessä ryhmässä, ja jutellaan tunteista. Tätä toimintaa jatkamme edelleen päivittäin, mutta kuitenkin niin, ettei se mene toimintojen päälle. Toimintaterapeuttimme Satu seurailee kaverikerhoa ja käy täällä viikoittain. 

Huhtikuuta jatkamme aurinkoisin mielin ja ulkona paljon aikaa viettäen. Arabia on tuulinen, mutta auringon paistaessa lämmin paikka. Lapset liikkuvat todella paljon, joten keväisemmät ulkovaatteet ovat jo suotavat. Juomapullonkin voi lapselle laittaa mukaan.  

Huhtikuu tuo tullessaan ryhmäolympialaisia, sorminukkeaskarteluja ja tanssileikkejä. 

Muistuttaisimme vielä ensi lukuvuoden iltapäiväkerho hausta. Vaikka lapsesi on jo nyt iltapäiväkerhossa, ei kerhopaikka jatku automaattisesti ensilukuvuodelle. Sitä tulee hakea erikseen viimeistään 24.4.2021 osoitteesta https://www.hel.fi/helsinki/fi/kasvatus-ja-koulutus/perusopetus/aamu-ja-iltapaivatoiminta/iltapaivatoiminta/iltapaivatoiminta 

Koulutamme työntekijöitämme kaksi kertaa vuodessa ja olemme sen vuoksi KIINNI 14.5.2021. Tiedotamme asiasta vielä lähemmin tekstiviestitse.  

Keväisin terveisin Puuhalan väki!